তরমুজের চাষ বদলে দিয়েছে গোপালগঞ্জ সদর ও কোটালীপাড়া উপজেলার কৃষি অর্থনীতি। উপজেলা দুটির ৪০টি গ্রাম এখন তরমুজের গ্রাম হিসেবে পরিচিত। তরমুজ চাষ করে এই এলাকার ক্ষুদ্র ও প্রান্তিক চাষিরা পাল্টে ফেলেছেন আর্থসামাজিক অবস্থা। গ্রামগুলোর কৃষিনির্ভর ৫০ হাজার পরিবার এখন  স্বাবলম্বী। তরমুজ চাষিরা জানান, ১২/১৩ বছর আগে এই এলাকায় তরমুজ চাষ শুরু হয়। প্রতি বছরই আশানুরূপ ফলন পাওয়ায় চাষিরা তরমুজ চাষে ঝুঁকছেন।